
DR 30.7.2018                                                               123                    

 
Sebagai reflect kepada kita punya independent sebenarnya saya ingin 

mencadangkan seperti yang saya pernah nampak apabila Speaker dulu membawa saya ke 
Kanada melihat sistem yang ada di beberapa another Commonwealth country iaitu elaun 
atau remuneration kepada Speaker dan juga Chief Judge sepatutnya sama dengan Perdana 
Menteri dan dia tidak ditentukan oleh eksekutif. 

Begitu juga dengan Ahli Parlimen ataupun Ahli Kabinet lain ia patutnya ada satu 
formula yang cuma mengatakan percentage of dia punya head. Kita punya elaun dan 
sebagainya tidak bergantung kepada keputusan eksekutif. Akan tetapi ia akan menjadi 
sebahagian daripada apa yang diluluskan kepada Perdana Menteri yang mana Perdana 
Menteri sama remuneration dengan Speaker dan juga kita punya Ketua Hakim. 

Jadi itulah yang sempat saya perkatakan, in syaa Allah kita akan mohon untuk 
diberikan peluang lagi di masa-masa depan. Menjunjung kasih, Labuan mohon menyokong. 
Terima kasih. 

Tuan Yang di-Pertua: Terima kasih, Yang Berhormat Labuan. Sekarang saya 
jemput Yang Berhormat Kalabakan. 

 

7.55 mlm. 

Tuan Ma'mun bin Sulaiman [Kalabakan]: Terima kasih, Yang Berhormat Tuan 
Yang di-Pertua. Bismillahi Rahmani Rahim, saya ingin mengambil kesempatan juga 
mengucapkan tahniah kepada Yang Berhormat Tuan Yang di-Pertua atas pelantikannya dan 
di Dewan yang mulia ini juga saya ingin mengambil kesempatan mengucapkan jutaan terima 
kasih kepada warga Kalabakan yang mengundi saya menggantikan mantan Yang Berhormat 
Kalabakan yang sangat popular dengan kari kambingnya- rata-ratanya Yang Berhormat-
Yang Berhormat sini kenal dia dengan kari kambingnya. 

Assalamualaikum warahmatullahi wabarakatuh, bercakap sedikit fasal Kalabakan, 
Kalabakan ini tempat yang bersejarah. Satu peristiwa berdarah berlaku 29 Disember 1963 di 
mana anggota tentera kita telah diserang oleh tentera Indonesia sewaktu konfrontasi. 
Seramai lapan orang terbunuh di sana. Jadi tempat ini amat-amatlah bersejarah dalam 
sejarah konfrontasi Malaysia-Indonesia selepas Sabah merdeka. 

Yang Berhormat Tuan Yang di-Pertua, dan Ahli-ahli Yang Berhormat semua, 
merujuk kepada konsep federalisme, Sabah dan Sarawak adalah merupakan dua buah 
negeri yang menjadi sebahagian daripada negeri-negeri dalam Persekutuan Malaysia. 
Sebelum bersetuju menyertai Malaysia Sabah dan Sarawak telah berunding untuk 
mempertahankan beberapa perkara demi kepentingannya sehinggalah termeterainya 
Perjanjian Malaysia 1963. 

Sabah dan Sarawak ketika itu masih jauh tertinggal terkebelakang dalam berbagai 
aspek khususnya ekonomi, sosial, pembangunan infrastruktur dan juga pendidikan. Melalui 
penyertaan di dalam Malaysia, Sabah sepatutnya tidak boleh tertinggal jauh terkebelakang 
di banding dengan negeri-negeri lain di Semenanjung. Ini adalah disebabkan Kerajaan 
Persekutuan perlu membangunkan negeri-negeri dalam Persekutuan secara adil dan 
saksama.  

Melalui konsep federalisme juga Sabah sepatutnya telah menerima peruntukan 
yang telah termaktub mengikut dasar-dasar yang telah dipersetujui bersama untuk memenuhi 
keperluan-keperluan bagi tujuan membangunkan negeri. Sabah sepatutnya telah menikmati 
kemajuan yang- telah begitu lama di kecapi oleh rakan-rakan lain di negeri-negeri lain di 
Semenanjung. 

Sabah sepatutnya telah lama menikmati pembangunan seperti negeri-negeri lain di 
Semenanjung sekiranya peruntukan yang disalurkan ditadbir urus dan digunakan dengan 
cara yang betul. Namun ketirisan wang peruntukan berlaku begitu serius. Wang yang 
diperuntukkan tidak digunakan sepenuh 100 peratus semata-mata untuk pembangunan 
infrastruktur seperti jalan raya, air, elektrik, sistem komunikasi dan lain-lain. 

 

 

 



Sebagai reflect kepada kita punya independent sebenarnya saya ingin mencadangkan seperti yang saya pernah nampak apabila Speaker dulu membawa saya ke Kanada melihat sistem yang ada di beberapa another Commonwealth country iaitu elaun atau remuneration kepada Speaker dan juga Chief Judge sepatutnya sama dengan Perdana Menteri dan dia tidak ditentukan oleh eksekutif. Begitu juga dengan Ahli Parlimen ataupun Ahli Kabinet lain ia patutnya ada satu formula yang cuma mengatakan percentage of dia punya head. Kita punya elaun dan sebagainya tidak bergantung kepada keputusan eksekutif. Akan tetapi ia akan menjadi sebahagian daripada apa yang diluluskan kepada Perdana Menteri yang mana Perdana Menteri sama remuneration dengan Speaker dan juga kita punya Ketua Hakim. Jadi itulah yang sempat saya perkatakan, in syaa Allah kita akan mohon untuk diberikan peluang lagi di masa-masa depan. Menjunjung kasih, Labuan mohon menyokong. Terima kasih. Tuan Yang di-Pertua: Terima kasih, Yang Berhormat Labuan. Sekarang saya jemput Yang Berhormat Kalabakan. 7.55 mlm. Tuan Ma'mun bin Sulaiman [Kalabakan]: Terima kasih, Yang Berhormat Tuan Yang di-Pertua. Bismillahi Rahmani Rahim, saya ingin mengambil kesempatan juga mengucapkan tahniah kepada Yang Berhormat Tuan Yang di-Pertua atas pelantikannya dan di Dewan yang mulia ini juga saya ingin mengambil kesempatan mengucapkan jutaan terima kasih kepada warga Kalabakan yang mengundi saya menggantikan mantan Yang Berhormat Kalabakan yang sangat popular dengan kari kambingnya- rata-ratanya Yang Berhormat- Yang Berhormat sini kenal dia dengan kari kambingnya. Assalamualaikum warahmatullahi wabarakatuh, bercakap sedikit fasal Kalabakan, Kalabakan ini tempat yang bersejarah. Satu peristiwa berdarah berlaku 29 Disember 1963 di mana anggota tentera kita telah diserang oleh tentera Indonesia sewaktu konfrontasi. Seramai lapan orang terbunuh di sana. Jadi tempat ini amat-amatlah bersejarah dalam sejarah konfrontasi Malaysia-Indonesia selepas Sabah merdeka. Yang Berhormat Tuan Yang di-Pertua, dan Ahli-ahli Yang Berhormat semua, merujuk kepada konsep federalisme, Sabah dan Sarawak adalah merupakan dua buah negeri yang menjadi sebahagian daripada negeri-negeri dalam Persekutuan Malaysia. Sebelum bersetuju menyertai Malaysia Sabah dan Sarawak telah berunding untuk mempertahankan beberapa perkara demi kepentingannya sehinggalah termeterainya Perjanjian Malaysia 1963. Sabah dan Sarawak ketika itu masih jauh tertinggal terkebelakang dalam berbagai aspek khususnya ekonomi, sosial, pembangunan infrastruktur dan juga pendidikan. Melalui penyertaan di dalam Malaysia, Sabah sepatutnya tidak boleh tertinggal jauh terkebelakang di banding dengan negeri-negeri lain di Semenanjung. Ini adalah disebabkan Kerajaan Persekutuan perlu membangunkan negeri-negeri dalam Persekutuan secara adil dan saksama. Melalui konsep federalisme juga Sabah sepatutnya telah menerima peruntukan yang telah termaktub mengikut dasar-dasar yang telah dipersetujui bersama untuk memenuhi keperluan-keperluan bagi tujuan membangunkan negeri. Sabah sepatutnya telah menikmati kemajuan yang- telah begitu lama di kecapi oleh rakan-rakan lain di negeri-negeri lain di Semenanjung. Sabah sepatutnya telah lama menikmati pembangunan seperti negeri-negeri lain di Semenanjung sekiranya peruntukan yang disalurkan ditadbir urus dan digunakan dengan cara yang betul. Namun ketirisan wang peruntukan berlaku begitu serius. Wang yang diperuntukkan tidak digunakan sepenuh 100 peratus semata-mata untuk pembangunan infrastruktur seperti jalan raya, air, elektrik, sistem komunikasi dan lain-lain.